SARL-NUUS SONDAG 15 NOVEMBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. Hierdie en vorige bulletins kan van www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 
U nuusleser is (naam en roepsein), op 145,725 MHz vanuit Pretoria, met her- 
leidings op 28,325; 14,235; 10,130; 7,066 en 3,695 MHz ESB, asook op 52,750; 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik.) 


In die nuus vandag; 

AFRIKA WORD VERTEENWOORDIG BY DIE WRTC-2010 
NOG n OPTIESE KOMMUNIKASIEREKORD IN AUSTRALIË 
SARL-HF-VELDDAG VOLGENDE NAWEEK 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


EASCAC EN EASDP SAL AFRIKA BY DIE WRIC VERTEENWOORDIG 


Twee radioamateurs van die Kanariese eilande sal Afrika by die 2010 Wêrel- 
dradiosportspankampioenskap (die WRTC) verteenwoordig. Die WRTYC is die 
belangrikste amateurradiokompetisie van 2010. Die spanleier is n bekende DX- 
er, Juan J Hidalgo van Las Palmas. Die WRTCO-2010 sal van 8 - 12 Julie naby 
die Russiese hoofstad, Moskou, gehou word. 50 spanne van regoor die wêreld sal 
onder dieselfde toestande teen mekaar meeding. Die Russiese Nasionale Ama- 
teurradiovereniging is die gasheer vir die WRTC. In 2006, tydens die WRTGC wat 
in Brasilië gehou is, is Afrika deur Bernie van der Walt, ZS4TX, verteenwoordig. 
Sy spanmaat was N21IC. Hulle het die 26e plek behaal. 


NOG n OPTIESE KOMMUNIKASIEREKORD IN AUSTRALIË 


n Nuwe nie-lyn-van-sig optiese kommunikasierekord van 288 km is in Australië 
opgestel met n eenrigtinguitsending tussen twee radioamateurs deur middel van 
ligstraaldiodes (LED s). Op die aand van 27 Oktober het Rex Moncur, VK7MO, 
en Joe Gelston, VK7JG, bygestaan deur Paul Godden, VK7KPG, n nuwe een- 
rigting nie-lyn-van-sig optiese rekord van 288 km oor Australië se Bass-straat 
opgestel. Hulle het daarin geslaag deur middel van rooiligweerkaatsing teen die 
wolke. VK7MO was op Mount Liptrap in Suid-Gippsland en het op sy APD- 
gebaseerde ontvanger geluister, terwyl VK7JG en VK7KPG vanaf Mount Horror 
in die noordweste met n 3 watt Luxeon LED-sender uitgesaai het. Die seine 
is vanaf Mount Horror teen hoë sirruswolke, op ongeveer 6 (080 m, gereflekteer. 
Aan die ontvangkant is die seine vanaf Mount Horror gedekodeer deur VK7MO, 


wat gebruik gemaak het van n nuwe program, die “Weak Signal CGommunica- 
tor”. “Weak Signal Communicator” is die nuwe ontwerp van die Spectrum Lab 
Audio-analiseringspakket, wat onlangs deur David Smith, VK3HZ, ontwerp is. 


Die eksperimenteerders het die WSJ'T-dekoderingsprogram gebruik, wat n paar 
jaar gelede deur Joe Taylor, K1JT, ontwikkel is. Die sinkronisasiesein is teen 
-30 dB ontvang, maar daar was ongelukkig geen dekodering nie. 


NUWE LEDE 


Die SARL verwelkom die volgende nuwe lede: Jarrad Brown, Conrad Buitendag, 
Petrus Jacobus Delport, Noel Hammond, Edwin Isted, André Le Roux, Louis Le 
Roux, Du Plessis Naudé, Jacomina Elizabeth Nortman, Daniel Rueppel, Rohan 
Schreuder en Anna Christina van der Heever. Hulle het almal die onlangse RAE 
geslaag en wag op hulle roepseine. Welkom en baie geluk. 


Ons verwelkom ook graag: TJ Greyling, ZR1ROM; Francois Moller, ZS3F; M 
Sowden, ZR5CAR;: Johan Sevenster, ZS1A; Louis Botha, ZSL641; Don Bryant, 
ZSGBTP; en Hughie Young, ZS1YS. 


Die lidmaatskap staan tans amper by die 1 300-merk. As u verlede jaar n lid 
was en nog nie u lidmaatskap hernu het nie, doen dit asseblief spoedig. Kontak 
Mariska by 011 675 2393 vir meer besonderhede. 


NOMINASIES VIR RAADSLEDE 


Nominasies vir SARL-raadslede sluit op 30 November. Om n persoon te nom- 
ineer, stuur asseblief n kort amateurverwante CV van die persoon wat u nom- 
ineer. Kry asseblief n sekondant vir u nominasie en vra die genomineerde om 
n verklaring te onderteken waarin hy of sy aandui dat hulle bereid is om op die 
raad te dien, indien hulle verkies sou word. 


BAGCAR-TOETS 


BAGAR sal op Saterdag 21 November so van 13:30 af gedemonstreer word 
terwyl dit aan `n kabel geheg is. Daar sal lewendige dekking op die SA AMSAT 
se webwerf wees. Vir meer besonderhede besoek www.amsatsa.org.za 


GESINSLIDMAATSKAP VERDUIDELIK 


Die SARL het n gesinslidmaatskapkategorie. (Gesinslidmaatskap behels dat 
daar een gewone lid in die gesin moet wees voordat ander lede van die gesin 
kwalifiseer. Gesinslidmaatskap is beperk tot `n eggenoot of kinders onder 25 
wat by dieselfde adres woon. (Gesinslede ontvang nie Radio ZS nie, maar het 
toegang tot die webweergawe. 


SARL-HF-VELDDAG VOLGENDE NAWEEK 


Die tweede been van die SARL-HF-velddag word oor die naweek van 21 en 22 
November gehou met foon- en GG-aktiwiteit op 10 tot 160 meter. Die velddag 
begin om 12:00 SAT op Saterdag en eindig 24 uur later. Stasies kan deelneem 


as `n enkel-of multi-operateurveldstasie, of as `n algemene stasie. Meer beson- 
derhede is beskikbaar in die 2009 SARL-kompetisiehandboek. 


Die Overberg Amateurradioklub, ZS1OAR, gaan n veldstasie in die Marloth 
Natuurreservaat by Swellendam tydens die velddagnaweek bedryf. Besoekers 
en operateurs is baie welkom. Kontak André, ZS1AZ, by 028 514 2018 of 
Sam, ZS1OR, by 028 316 1470 vir meer inligting. Die volgende radioklubs en 
-amateurs het aangedui dat hulle op die lug sal wees tydens die velddag: Sand- 
ton; Sasolburg; Pretoria; Highway en Midlands; Wesrand; Suid-Kaap, Robbie, 
ZSIRAP, en Johan, ZR5JF. Daar is nog net n week om u klub te aktiveer. 


KOMPETISIENUUS 


PEARS HF-kompetisie. Die jaarlikse PEARS HF-kompetisie vind plaas op 
Sondag 6 Desember vanaf 14:00 tot 18:00 SAT op 40 en 80 meter. 


SARL BHEF/UHF-kompetisie. Die kompetisiekomitee het die uitslae van die 
tweede been van die SARL BHF/UHF- (analoog) kompetisie bekend gemaak. 
Die komitee is besorg oor die min logstate wat ontvang is. 


Multi-operateur stasie: le Magalies Radioamateurklub, ZS6MRK, met 20 573 
punte; en 2e John Vorster Tegniese Hoërskool Radioklub, ZS6JVT, 4 222 punte. 


Enkeloperateurstasie: 1e Johan van Aarde, ZS?I, met 4 702 punte; 2e Tienie 
Herbst, ZS6MHH, 4 079; 3e Carl Minne, ZS6CBO, 3 449; en de Bert Howes, 
ZSGHS, 220 punte. 


Die gekombineerde uitslae van die Maart- en Septemberskofte van die SARL- 
BHF/UHF- (analoog) kompetisie is soos volg: 


Multi-operateur stasie: le Magalies Radioamateurklub, ZS6MRK, met 41 650 
punte; 2e John Vorster Tegniese Hoërskool Radioklub, ZS6JVT, 8 961 punte. 


Enkeloperateurstasie: 1e Johan van Aarde, ZS?I, met 7 513 punte; 2e Tienie 
Herbst, ZS6MHH, 5 364; 3e Carl Minnie, ZSGCBO, 3 449; de Marius Preston, 
ZSAMP, 2 008; 5e Bert Howes, ZSGHS, 633: en Ge Theunis Potgieter, ZS2EG, 
165 punte. 


SARL 80 meter-@SO-geselligheid: Die kompetisiekomitee het SARL-nuus ver- 
wittig dat die Sasolburg Amateurradioklub nie aan die @SO-geselligheid deel- 
geneem het nie. Die de plek, soos verlede week aangekondig, behoort aan Mar- 
ius Preston, ZS4MP, n lid van die Sasolburg Amateurradioklub. Die kom- 
petisiekomitee vra verskoning vir die fout. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Gelukkig het drie sonvlekke gedurende die week verskyn, alhoewel hulle later uit 
die gesigsveld geroteer het. 20- en 40 m is die beste keuses vir DX. Gedurende 
die middae gaan die toestande na die Indië en Brasilië goed wees. Gedurende 
laatmiddag en aand gaan toestande na Europa goed wees. Kontakte met Nieu- 
Seeland en Australië gaan uitdagend wees. Gedurende die middae is daar `n 


goeie kans vir 15 m-kontakte met die VSA. Plaaslike toestande gaan gedurende 
die dag op 40 m goed wees. 80 m behoort gedurende vroegoggend en laatmiddag 
goeie resultate oor die korter afstande te lewer. 30 m sal gedurende die middel 
van die dag goeie resultate oor die langer afstande lewer. 20 m begin weer om 
van sy aansien herwin en daar kan goeie kontakte oor die langer afstande gemaak 
word. Saans is 80 m die beste keuse. Besoek gerus www.spaceweather.co.za vir 
meer inligting. 


DAGBOEK VAN GEBEURE 


15 November sluitingsdatum vir 2010-kompetisievoorstelle; 21 en 22 Novem- 
ber SARL HF-velddag; 21 November 'Tuiskonstruksiekursus en BACAR- 
demonstrasie by die NARS; 22 November Integnet met SumbandilaSat as 
tema; 30 November sluitingsdatum vir die opstelkompetisie en sluitingsdatum 
vir nominasies vir die SARL-Raad; 6 Desember PEARS HF-kompetisie. 


SARL-nuus nooi klubs en individue om nuusberigte wat vir radioamateurs en ko- 
rtgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. Die SARL nooi u ook 
om te luister na die program Amateur Radio Mirror International, wat om 
10:00 SAT op 145,750 MHGZ in die Pretoria-gebied uitgesaai word, met herlei- 
dings op 7 082, 7 205 en 17 860 kHz. Daar is ook 'n Podcast'-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op “ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. U het geluister na `n nuusbulletin van die Suid- 
Afrikaanse Radioliga wat deur Dennis, ZS4BS, saamgestel is. Die redakteur was 
Jannie, ZR6PHD. 


Dankie dat u saamgeluister het. 73. /EX 


